OpenLLM-France/wikimedia huggingface dataset:
# Amulleta etxea

Amulleta etxea, Gipuzkoako Errenteria udalerriko Eliz kalean dagoen, barroko estiloko, XVII. mendeko etxea da.

## Historia

Etxe honetan amuak egiten omen ziren bere historiaren momenturen batean eta hortik datorkio izena.
XX. mendearen hasieran ordea, Errenterian ugari ziren sagardotegietako bat zen, Galarraga sendiak kudeatuta. Antonio Zavalaren Errenteria'ko bertsolari zaarrak liburuan ere aipatzen da Amulleta etxea jatetxe edo sagardotegi moduan.
2005eko urtarrilaren 26an Kultura Ondasun izendatu zen Errenteriako Hirigune Historikoa, Monumentu Multzo izendapenean.

## Ezaugarriak

Oinplano angeluzuzena du eta, altueran, behekoa eta bi solairu ditu. Etxe hau etxadi-burua izanik, hiru etxaurre ditu, Goiko eta Eliz kaleetara eta Jaurtakol plazara ematen dutenak. Goiko eta Eliz kaleen arteko malda dela eta, Eliz kaleko atariak beheko solairuan du sarrera eta Goiko kalekoak lehenengoan. Eliz kaleko etxaurrea da nobleena; hareharrizko harlandua erabili zen eraikuntzan eta bi platabanda ditu. Ataria tatxonatua eta dintelduna da. Goiko kaleko etxaurreak pisu bat galtzen du eta, goiko pisuan, zurezko bilbadura eta adreiluz egina da. Zurezko ataria eta eskailera interesgarriak ditu.

## Erreferentziak

* ↑ Oarso aldizkaria, 1995 Inciarte, sidreros de Rentería, Antxon Aguirre Sorondo.(Gaztelaniaz)
* ↑ Oarso aldizkaria, 1995 Sagardoa eta sagardotegiak Oreretan, José Luis Insausti Urigoitia.
* ↑ Euskaltzaindia Errenteria'ko bertsolari zaarrak, Antonio Zavala, S.I.
* ↑ EHAA 2005eko urtarrilaren 26a
* ↑ Euskadi.eus, Ondarea Amulleta etxea

## Kanpo estekak

* Datuak: Q41235686
* Multimedia: Amulleta etxea / Q41235686
# Amuma Says No

Amuma Says No Idahoko Boisen sortutako euskal musika taldea da. 2. eta 3. belaunaldiko eusko-estatubatuarrak dira partaideak.
Taldearen jatorria 2001ean sortutako Txantxangorriak trikiti bikotean dago. Boiseko ikastolarako jotzen zuten Dan Ansoteguik (trikitia) eta Sean Aucutt-ek (panderoa), eta bikote horren inguruan gehitu ziren gainerako kideak. Jill Aldape (ahotsa) eta Spencer Basterretchea Martin (perkusioa) batu zizaizkien 2006rako. Oinkari Basque Dancers dantza-taldearen baitan piztu zitzaien euskal musikarako afizioa lagun hauei, eta baita euskal amerikar musikariei entzuten, hala nola Jimmy Jausoro eta Domingo Ansotegui.
2006an sortu zen Amuma Says No izena. Amona izenaren aldaera bat (amuma), eusko-estatubatuarren artean hedatua, ingelesezko esaldi batekin nahastuaː "Amonak ezetz dio", itzulita.
Honela azaltzen du taldearen estiloa Spencer Basterretcheak: "Euskal rocka eta Ameriketako rock, pop eta country-a nahasten ditugu, euskal folk pittin bat gehituz gure estilo berezia lortu arte".

## Diskografia

* Frontoitik Kalera (2008)
* Gatz and Berakatz (2015)

## Erreferentziak

* ↑ Irekia. «Irekia - Boiseko Oinkari Basque Dancers eta Amuma Says No Euskadin bira» www.irekia.euskadi.eus (Noiz kontsultatua: 2018-02-24).
* ↑ «'Frontoitik kalera' atera da Boiseko 'Amuma Says No' talde euskal amerikarra bere lehen lanarekin» Euskal kultura (Noiz kontsultatua: 2018-02-24).

## Kanpo estekak

* Webgune ofiziala.
* Taldearen Facebook orria.
* Datuak: Q61069795
# Amunarritz

Amunarritz Goñerriko kontzejua da. 2007ko urtarrilaren 1eko erroldaren arabera, herriak 51 biztanle ditu.
1857ko errolda baino lehen berezko udalerria izan zuen.

## Demografia eta biztanleria

Amunarrizko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 76 | 62 | 61 | 58 | 58 | 55 | 53 | 51 |

## Erreferentziak

* ↑ Euskaltzaindiaren ebazpena. Inoiz Munarritz ere proposatu izan da baina dokumentazio historikoaren eta eskualdeko euskaldunen arabera Amunarritz da egokiena.

## Ikus, gainera

* Goñerri
* Elimendi

## Kanpo estekak

* Amunarritz kontzejuaren ikuspegia Google Street View-n.
* Datuak: Q9046620
* Multimedia: Munárriz / Q9046620
# Amuitz uhartea

Amuitz uhartea Higer lurmuturrean (Hondarribia) dagoen uhartea da, Higerko itsasargitik gertu. Tamaina txikikoa da, zati handienak 150x70 metroko dimentsioa du eta 10 metroko gehienezko altuera du itsas mailarekiko. Kanadako kostaldean badago irla bat izen berarekin.

## Kanpo estekak

* Datuak: Q12253395
* Multimedia: Amuitz island / Q12253395
# Amulree

Amulree, Eskoziako gaeleraz: Àth Maol Ruibhe, Eskoziako etxalde bat da, Perth eta Kinross eremu administratiboan.

## Kanpo estekak

* Datuak: Q3776658
* Multimedia: Amulree / Q3776658
# Aknīste udalerria

Aknīste udalerria (letonieraz: Aknīstes novads) Letoniako udalerri bat da. 285 km²ko azalera du eta 2018ko datuen arabera 2557 biztanle zituen. Udalerriko hiriburua Aknīste da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q865658
* Multimedia: Aknīste Municipality / Q865658
# Akne arrosa

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Akne arrosa laruazaleko gaitz kronikoa da, aurpegiari erasaten diona. Eritema, pustulak, edema eta azaleko kapilarren dilatazioa dira ondoriorik ohikoenak, eta sudurrean, masailetan, kopetan eta kokotsean agertu ohi dira. Kasurik larrienetan sudurra handitu, gorritu eta deformatu egiten da (errinofima).

## Erreferentziak

* ↑ Euskalterm: akne arrosa. euskadi.eus (Noiz kontsultatua: 2020-4-7).
* ↑ Laneki hiztegia: kuperosi. hiztegia.jakinbai.eus (Noiz kontsultatua: 2020-4-7).
* ↑ Questions and Answers about Rosacea. niams.nih.gov (Noiz kontsultatua: 2020-4-7).

## Kanpo estekak

* Datuak: Q831530
* Multimedia: Rosacea (disease) / Q831530
# Aldama Jauregia

Aldama jauregia estilo neoklasikoko eraikina da, Habanan, Kubako hiriburuan. 1840an Manuel José Carrera arkitekto eta ingeniari dominikarrak eraiki zuen.

## Historia

Jauregi hau, bere eraikuntza ezaugarriengatik ez ezik, istorio nabarmen baten lekuko izateagatik ere miresten da. 1868ko urriaren 10ean, Hamar Urteko Gerra (1868-1878) piztu zen, Kubaren independentziaren aldeko lehen gerra. Miguel de Aldama y Alfonso konspirazioetan nahastuta egon zen. 1869ko urtarrilaren 24an, espainiar boluntarioek beren jauregia arpilatu zuten, bere koinatua zen Domingo del Montek, beste independentistetako batek, han armak gorde zituela aitzakiatzat hartuta. Hala ere, boluntarioek ezin izan zuten Aldamako armen bilduma pertsonala besterik aurkitu. Gertakari horren ondoren, Aldamak Estatu Batuetan erbesteratzea erabaki zuen, eta Kubako Arma Errepublikako Gobernuaren izenean New Yorkeko agente nagusietako bat izan zen. Aldama hil ondoren, 1870eko apirilaren 11n, epaiketa bat ireki zen Habanan, bere oinordekoek, Miguelek eta Leonardo Aldamak, higiezina heredatu zezaketen ala ez erabakitzeko. Gorte kolonialak ukatu egin zuen aukera hori, eta, beraz, jabetza metropoli-gobernuaren esku geratu zen. Zanjongo Ituna sinatu zenean, Aldamatarrek beren eskubideak berreskuratu zituzten; baina jauregia ez zuten inoiz gehiago okupatu ez jabeek ez inolako familiak.
Ondoren, etxea enkantean jarri zuten, eta jabe berriek bertan "La Corona" tabako-fabrika instalatu zuten. Ondoren, "The Havana Cigar and Tabaco Factories Limited" konpainia ingelesari saldu zioten. 1932an, tabakogileen greba gordinaren ondoren, enpresa itxi egin zuten eta 1945ean eraikina eraisteko zorian egon zen, baina kultur eta arte elkarteen protesta gogorrei esker, salbatu egin zen eta Monumentu Nazional izendatu zuten, 1949ko ekainaren 9an, dekretu baten bidez.
Iraultzaren garaipenarekin, eraikina Zientzia Akademiari esleitu zitzaion 1965ean. 1968an Etnologia eta Folklore Institutua ezarri zen; orduan hirugarren solairua eraitsi eta jatorrizko itxura itzuli zion jauregiari. 1974an gobernuak Komunismoaren eta Sozialismoaren ikasketetarako institutu bihurtu zuen. Azkenik, 1987an, Kubako Historiaren Institutu bihurtu zen, gaur egun arte.

## Deskribapena

Jauregiak Habanako fatxada dotorenetako bat du. Jauregi hau, izatez bi etxe dira, bata jabearena, Domingo Aldama Aretxaga euskaldunarena, eta, bestea, bere alaba Rosa de Aldamarena eta Domingo del Monteren emaztea. Eraikina harginez egina dago, eta bere jangela ehun pertsona baino gehiagoko oturuntzak hartzeko diseinatu zen.
Atariak bi solairuko altuera du, behekoa eta behegaina barne hartzen dituena. Goiko taulamenduari eraikuntza neoklasikoetan ohikoak diren kapitel apainduek eusten diote, nahiz eta barrokoaren eta errenazimenduaren elementu batzuk izan.

## Erreferentziak

* ↑ https://www.ecured.cu/Palacio_de_Aldama
* ↑ https://web.archive.org/web/20081209071447/http://www.habanaradio.cu/singlefile/?secc=15&subsecc=15&id_art=20080822160444

## Ikus, gainera

* Miguel de Aldama y Alfonso

## Kanpo estekak

* (Gaztelaniaz): Jauregiaren historia eta egungo egoera.
* Datuak: Q6057848
* Multimedia: Palacio de Aldama / Q6057848
# Aldamar jauregia

Aldamar jauregia Gipuzkoako Getaria udalerrian dagoen jauregi bat da. Cristobal Balenciaga museoaren alboan dago, Aldamar parkean.
Eraikin aberats honek bi koloretako adreilu esmaltatuak eta XIX. mendearen amaieraldeko bainuetxeetako arkitekturan hain ohikoak ziren teilatuetako hegal kalatuak ditu.
Jauregia Torresko markesen udaldiko bizilekua izan zen, hain zuzen eree, Fabiola Belgikakoaren aiton-amonak zirenak. Era berean familia honetako istorioa Cristobal Balentziaga getariar jostunari estuki lotua dago, azken honen ama markesentzako jostun gisa lan egin baitzuen, eta markesak Kristobal jostun gaztearen ibilbidearen sustatzaileak izan baitziren.
2001. urtetik aurrera handitze lan moderno batn ondorn, getariar jostunari buruzko Cristobal Balenciaga museoaren egoitza da.

## Iruditegia

* Aurrealdea.
* Jauregia.
* Jauregia eta Cristobal Balenciaga museoa.

## Ikus gainera

* Cristobal Balenciaga museoa

## Kanpo estekak

* Datuak: Q25473854
# Aldamar dorretxea

Aldamar dorretxea Gipuzkoako Getaria udalerrian dagoen dorretxe bat da. Getariako Alde Zaharran dago. Getariako pilotalekuaren atzean eta Getariako udaletxea eta Elkanoren omenezko monumentuaren artean dago.
Garai eta neurri ezberdinetako harlandu eta tartez osaturiko aurrealdea du. Gune estrategikoan zegoen, garai bateko harresiaren alboan zegoenez, Erdi Aroko herrigunearen hegoaldea itxiz.
* Getariako udaletxea eta Aldamar dorretxea.

## Kanpo estekak

* Datuak: Q20757536
* Multimedia: Torre Aldamar / Q20757536
# Aldamar kalea

Aldamar kalea :
| Donostia, Parte Zaharra ||
| Aldamar kalea. ||
| Herrialdea Lurraldea | Euskal Herria Gipuzkoa |
| Aldamar kalea Aldamar kalea Aldamar kalea ||
| Koordenatuak: | 43°19′26.95″N 01°58′58.25″W﻿ / ﻿43.3241528°N 1.9828472°W﻿ / 43.3241528; -1.9828472 |
Aldamar kalea Gipuzkoako Donostia hiriburuko kale bat da. Parte Zaharrean dago. Erregina Erregentearen kalearen, Bulebarraren eta Okendo kalearen elkargunean hasi eta Salamanka pasealekuan amaitzen da, itsasoaren ondoan.

## Leku interesgarriak

Aldamar kalearen inguruan honako eraikin, kale, plaza eta leku nabarmen hauek daude:

### Eraikinak

* Bretxako merkatua.
* Orixe ikastola.
* Principe zinemak
* Principe zinemak.
* La Bretxa merkatal gunea.
* Bretxako merkatuaren eraikina eta Bretxa plaza.

### Plazak

* Bretxa plaza
* Bretxa plaza.

### Kaleak

* Bulebarra
* Erregina Erregentearen kalea
* Iñigo kalea
* San Bizente kalea
* Soraluze kalea
* Etxague Jeneralaren kalea
* Euskal Herria kalea
* Jauregi Jeneralaren kalea
* Boulevardeko kioskoa.
* Erregina Erregentearen kaleko lorategia.

## Kanpo estekak

* Datuak: Q25474375
# Aldameneko neska

Aldameneko neska (ingelesez: Girl next door) edo, batzuetan all-American girl Ameriketako Estatu Batuetako arketipo kultural eta sexual bat da, feminitate ez oso nabarmena duen neska politak izendatzeko. Ideia da "zure aldamenean bizi zen neska hura" gogoratzen dizula. Femme fataleren kontrakoa izango litzateke. "Aldameneko mutila" ere erabiltzen da.
Aldameneko neskak pertsonalitate irekia da, bere helburu sozial, ekonomiko eta sexualak disimulatzen ez dituena. Arketipo gisa hartzen duen mutilak txikitatik maiteminduta izan zuen auzoko neska hori du gogoan. Gurasoei aurkeztu ahal zitzaien neska zen, lagunkoia eta maitagarria. Ameriketako Estatu Batuetako komedia erromantikoetan ohikoa da horrelako pertsonaia bat egotea, benetako maitasunaren irudi.

## Kanpo estekak

* Datuak: Q308087
# Aldakuntza (argipena)

Aldaketa eta aldakuntza terminoek, batzuetan sinonimo moduan erabiltzen direnak, zerbaiten egoera batetik beste egoera berri batera pasatzea adierazten dute eta erabilera zenbait dituzte:
* klima aldaketa;
* fisikan eta kimikan, egoera aldaketa;
* zientzian, paradigmaren aldaketa;
* sexu-aldaketa;
* gorputza-aldaketa;
* nazioarteko egin aldaketa lerroa
* matematikan, aldakuntza,
** Box-Cox aldakuntza,
** konbinatorian, aldakuntza, multzo batetik elementuak aukeratzeko modu jakin bat.
# Aldakuntza (konbinatoria)

Konbinatorian, aldakuntzak n elementu ezberdineko multzo batetik k elementu aukeratzeko erak dira, aukeratutako elementuen ordena kontuan hartuz. Aukeraketan elementuak ezin badira errepikatu, aldakuntza arruntak sortzen dira; aukeratutako elementuak errepikatzen ahal badira, errepikapenezko aldakuntzak edo errepikatuzko aldakuntzak izango dira. Adibidez, (1,2,3) elementuen binakako aldakuntza arruntak (12,21,13,31,23,32) dira eta (12,21,13,31,23,32,11,22,33) errepikapenezkoak. Ekibalentziaz, funtzio partzial bat hedatu daiteke permutazio bat izateko.

## Aldakuntzen kopurua
### Aldakuntza arruntak

n elementuko multzo batean, k-nakako aldakuntza arrunten kopurua honela kalkulatzen da:
    $A_{n}^{k}=n(n-1)(n-2)...(n-k+1)={\dfrac {n!}{(n-k)!}}$
Adibidez, 3 elementuko multzo batetik 2 elementuko aldakuntzak osatzeko era kopurua hau izango da:
    $A_{3}^{2}={\dfrac {3!}{(3-2)!}}=6$
Konbinatorian ohizkoa den biderkaketa erregela erabiliz, aise ulertzen da formula: aldakuntzaren lehenengo elementua n eratara aukera daiteke, bigarrena (n-1) eratara (elementuak errepika ezin daitezkeenez, lehenengoa baztertuz), ...; eta horrela aldakuntza osatzeko guztizko era kopurua :$n\cdot (n-1)\cdot (n-2)\cdots (n-k+1)$ izango da.
Aldakuntza arruntek honako erlazio hau dute koefiziente binomialekin:
    ${n \choose k}={\dfrac {A_{n}^{k}}{k!}}$
Izan ere, aldakuntza arruntetan ordena kontuan hartzen denez, ordena kontuan hartzen ez duten koefiziente binomial edo konbinazioen kopurua lortzeko k elementuak ordenatzeko era kopuruaz, k!-z alegia, zatitu behar da.

### Errepikapenezko aldakuntzak

n elementuko multzo batean, k-nakako errepikatuzko aldakuntzen kopurua honela kalkulatzen da:
    $EA_{n}^{k}=n^{k}$
Arestiko adibidean, 3 elementuko multzotik 2 elementuko errepikatuzko aldakuntzen kopurua, multzo ordenatuak elementuak errepikatu daitezkeela alegia, hau da:
    $EA_{3}^{2}=3^{2}=9$.
Formula erraz ulertzen da, errepikatuzko aldakuntzak diren k-koteetan, leku bakoitzean n elementu baitaude aukeran eta horrela, hurrenez hurren biderkatuz $n\cdot n\cdots n=n^{k}$ k-kote izango dira guztira.

## Ikus, gainera

* Permutazio

## Erreferentziak

* ↑ (Ingelesez) Straubing, Howard. (1983-01-01). «A combinatorial proof of the Cayley-Hamilton theorem» Discrete Mathematics 43 (2): 273–279. doi:10.1016/0012-365X(83)90164-4. ISSN 0012-365X. (Noiz kontsultatua: 2022-12-12).
* ↑ (Ingelesez) Ku, C. Y.; Leader, I.. (2006-01-28). «An Erdős–Ko–Rado theorem for partial permutations» Discrete Mathematics 306 (1): 74–86. doi:10.1016/j.disc.2005.11.007. ISSN 0012-365X. (Noiz kontsultatua: 2022-12-12).

## Kanpo estekak

* Datuak: Q1401935
# Aldama (udalerria)

Aldama Mexikoko udalerri bat da. Chihuahua estatuan kokatua dago. 2010ean 5.072 biztanle zituen 28,33 km²ko azaleran. Herriburua [[Aldama (Aldama)|Aldama]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1952861
* Multimedia: Aldama Municipality, Chiapas / Q1952861
# Aldakortasun-koefiziente

Estatistikan, sakabanatze neurri erlatiboa da aldakortasun-koefizientea. Datu multzoetarako, honela kalkulatzen da aldagaia X izanik:
$A_{X}={\frac {s_{x}}{\overline {x}}}$
Hau da, desbideratze estandarra batez besteko aritmetiko sinpleaz zatituz kalkulatzen da. Ehunekotan jarrita, datu bakoitza batez besteko aritmetiko sinpletik batez bestez ehuneko zenbat desbideratzen den adierazten du. Koefiziente honetarako, ezin da ordea finkatu balio jakin bat sakabanatze handia erakusten duenik: handitasuna beste datu multzo batekin erkatuz interpretatu behar da.

## Desbideratze estandarrarekin erkatuz
### Aldakortasunaren koefizientearen abantailak

Sakabanatzea neurtzeko aldakortasun koefizienteak batez bestekoa hartzen du kontuan,desbideratze estandarrak ez bezala. Horrela sakabanatzearen neurri egokiagoa kalkulatzen da (ikus sakabanatze neurria). Aldakortasun koefizienteak gainera dimentsiorik gabeko zenbakia da, eta horrela datu multzo ezberdinen arteko alderaketak egin daitezke.

### Aldakortasun koefizientearen eragozpenak

Batez besteko aritmetiko sinpleak 0tik gertu dagoenean, desbideratze estandarrean gertatzen den edozein aldaketak oso eragin handia izango du aldakortasunaren koefizientearen emaitzan, bere emaitza baliogabetuz horrela.
Eragozpen bezala aipatu behar baita ere, aldakortasun koefizienterako ezin direla konfiantza-tarteak eratu, desbideratze estandarrerako ez bezala.

## Kanpo estekak

* Datuak: Q623738
# Aldamin

Aldamin Gorbeiako mendilerroan dagoen mendia da, Bizkaiko bigarren altuena dena Gorbeia beraren atzetik. Bien artean Aldaminoste (1.321 m.) mendi-lepoa dago.
Inguruko mendirik hurbilenak Egiriñao (1.109 m.) eta Dulau (1.152 m.) dira. Lekanda (1.302 m) eta Igalirrintza (1.296 m.) mendiak ere ez daude urrun.
Aldamin mendiak 1.376 metroko garaiera dauka. Gandor ederrak osatzen du gailurra.

## Abiapuntuak

* Pagomakurretik (Ordu 1 eta 45 min.).
* Ubidetik (2 ord. 45 min.).

## Ikus, gainera

* Bizkaiko mendien zerrenda.

## Erreferentziak_

* ↑ Gailurraren izena: Aldamin (Mendikat webgunean)

## Kanpo estekak

* Aldamin luberri.net webgunean
* Datuak: Q12253114
# Andoni Saenz de Buruaga

Andoni Sáenz de Buruaga euskal historiaurrelaria, arkeologoa eta Euskal Herriko Unibertsitatean historiaurreko irakaslea da.
Euskadi Sahara Kultur Bilakaerarako Erakundeko presidentea da eta Tiriseko antzinako ondare kulturala berreskuratzeko Kultursahar programa zuzentzen du. Ikerkuntza-lan hori Eusko Jaurlaritzak, Saharako Errepublika Arabiar Demokratikoak (SEAD) eta UPV/EHUk finantzatu dute.
2016an Arkeologiarako Arabar Institutuak ematen duen Enrique Eguren saria jaso zuen.

## Erreferentziak

* ↑ «N_20160318 Entrevista Andoni Sáenz de Buruaga» UPV/EHU (Noiz kontsultatua: 2023-10-31).
* ↑ Agirre, Ilargi. (2023-10-31). «Saharako kulturaren ohaideak» Berria (Noiz kontsultatua: 2023-10-31).
* ↑ «Distinción Enrique Eguren 2016» iaa-aai.org (IAA-AAI) (Noiz kontsultatua: 2023-10-31).

## Kanpo estekak

* Datuak: Q123255664
# Andoni Ugarte

Andoni Ugarte Mendizabal (Oñati, Gipuzkoa, 1995eko apirilaren 5a) euskal herritar futbolaria da. Erdiko atzelari postuan jokatzen du. 2013-14 denboraldian egin zuen debutaSansen. 2015eko azaroan errealarekin 2018 arte berritu zuen.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Sanse | 2.B | 2013/14 | 2 | 0 | - | - | - | - | - | - | | | - | - | 2 | 0 |
| Sanse | 2.B | 2014/15 | 35 | 1 | - | - | - | - | - | - | | | - | - | 35 | 1 |
| Sanse | 2.B | 2015/16 | 28 | 1 | - | - | - | - | - | - | | | - | - | 28 | 1 |
| Sanse | 2.B | 2016/17 | 33 | 1 | - | - | - | - | - | - | | | - | - | 33 | 1 |
| Sanse | 2.B | 2017/18 | 13 | 0 | - | - | - | - | - | - | | | - | - | 13 | 0 |
| Sanse | Denera | Denera | 111 | 3 | - | - | - | - | - | - | | | - | - | 111 | 3 |
| Oviedo Vetusta | 2.B | 2018/19 | 34 | 4 | - | - | - | - | - | - | | | - | - | 34 | 4 |
| Oviedo Vetusta | 2.B | 2019/20 | 26 | 3 | - | - | - | - | - | - | | | - | - | 26 | 3 |
| Oviedo Vetusta | 2.B | 2020/21 | 22 | 0 | - | - | - | - | - | - | | | - | - | 22 | 0 |
| Oviedo Vetusta | Denera | Denera | 82 | 7 | - | - | - | - | - | - | | | - | - | 82 | 7 |
| Calahorra | 1.F | 2021/22 | 20 | 0 | 1 | 0 | - | - | - | - | - | - | - | - | 21 | 0 |
| Calahorra | Denera | Denera | 20 | 0 | 1 | 0 | - | - | - | - | - | - | - | - | 21 | 0 |
| Sestao River | 2.F | 2022/23 | 30 | 2 | 1 | 0 | - | - | - | - | - | - | - | - | 31 | 2 |
| Sestao River | Denera | Denera | 30 | 2 | 1 | 0 | - | - | - | - | - | - | - | - | 31 | 2 |
| UD Logroñes | 2.F | 2023/24 | 27 | 3 | 1 | 0 | - | - | - | - | - | - | - | - | 28 | 3 |
| UD Logroñes | 2.F | 2024/25 | - | - | - | - | - | - | - | - | - | - | - | - | - | - |
| UD Logroñes | Denera | Denera | 27 | 3 | 1 | 0 | - | - | - | - | - | - | - | - | 28 | 3 |
| Ibilbide osoan | Ibilbide osoan | Ibilbide osoan | 270 | 15 | 3 | 0 | - | - | - | - | - | - | - | - | 273 | 15 |

## Erreferentziak

* ↑ Andoni Ugartek Realarekin berritu du; Realsociedad.com 2015eko azaroaren 19a

## Kanpo estekak

* Jokalariaren ibilbidea errealaren webgunean
* Datuak: Q19948150
# Andoni Saratsola Martínez

Andoni Saratsola Martínez (Itsasondo, 1917-Donostia, 2006) gipuzkoar ingeniari ezaguna izan zen. Ingeniari gisa Espainiako Compañía Minera de Sierra Menera enpresan lan egin zuen 1947tik 1967ra. Valentziako Erkidegoko Sagunto udalerrian 2008an kale bati haren izena eman zioten.

## Biografia

Gurasoak Paula Martínez eta Jose Manuel Sarasola Zalakain ziren. Aita, EAJren militantea, 1930. hamarkadan Itsasondoko alkatea izan zen. Anaia, bestetik, Gurutz Saratsola "Lotsati" (1915-1936) euskal idazlea izan zen; guztira zortzi seme-alaba ziren. Familia, orokorrean, lotuta zegoen industria munduarekin. Andonik Ingeniaritza Doktoretza egin zuen. CMSM enpresan zuzendariaren postuan hasi zen eta urte asko eman zuen lanean bertan. Bere izena 501 lokomotorarekin dago lotuta.

## Bibliografia

* Andoni Sarasolak bere lan esperientziak liburu batean bildu zituen: Ojos Negros-Sagunto: minas y ferrocarril, siderurgia integral : testimonio de un ingeniero en la dirección de una empresa, 1947-1967, Alba argitaletxea, Bartzelona:2000, ISBN 10: 848428042X.

## Erreferentziak

* ↑ www.lasprovincias.es/valencia/20080628/morvedre/invitados-asistiran-homenaje-romeu-20080628.html
* ↑ http://www.navarra.es/appsext/ArchivoDeNavarra/Ficheros/Descargar.ashx?Fichero=b49\199\54f\64f\755\cb3\0c5\460\46e\3b7\b1\TRP_SENTENCIAS_Lb.3_N.1398.pdf&Nombre=TRP_SENTENCIAS_Lb.3_N.1398.pdf
* ↑ https://fcvsagunto.files.wordpress.com/2010/09/minas-y-ferrocarril-andoni-sarasola1.pdf

## Ikus, gainera

* Gurutz Saratsola

## Kanpo estekak

* Andoni Sarasolaren argazkia 501 lokomotoran.
* Datuak: Q70869739